Text file: 11678.txt
author: "Ma\u0161a8"
downvotes: 27
end consideration date: 2020-06-23
id: '11678'
number comments: 13
number views: 976
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nOtroci so zaradi svoje odvisnosti od drugih ena od najbolj ranljivih dru\u017E\
  benih skupin, ki je v Sloveniji dele\u017Ena posebne pozornosti tudi v obliki posebnega\
  \ varstva pred telesnim, socialnim, du\u0161evnim gospodarskim ali drugim izkori\u0161\
  \u010Danjem in zlorabljanjem. Tega se zavedamo tudi pristojne dr\u017Eavne in\u0161\
  titucije, ki smo v zadnjih letih naredile velik korak naprej tako na podro\u010D\
  ju zakonodajnih sprememb kot konkretnih ukrepov za prepre\u010Devanje, za\u0161\u010D\
  ito, obravnavo in varstvo pred nasiljem nad otroki. Tudi problema izjokavanja dojen\u010D\
  kov se stroka \u017Ee zaveda, Ministrstvo za delo, dru\u017Eino, socialne zadeve\
  \ in enake mo\u017Enosti pa redno financira izobra\u017Eevanja strokovnih delavcev\
  \ in delavk centrov za socialno delo o razvojni psihologiji, kjer je pokrito tudi\
  \ to podro\u010Dje. Zavedamo se tudi, da je poleg stroke potrebno krepiti znanje\
  \ o dobrobiti otrok od rojstva naprej tudi med (bodo\u010Dimi) star\u0161i in splo\u0161\
  no javnostjo.\nGlede pobude o pripravi novega zakona, ki bi kot kaznivo dejanje\
  \ opredelil tudi izjokavanje dojen\u010Dkov, odgovarjamo, da imamo zakonodajo na\
  \ podro\u010Dju za\u0161\u010Dite dobrobiti otrok \u017Ee ustrezno urejeno. V kazenskem\
  \ pravu tako velja izpostaviti 192. \u010Dlen Kazenskega zakonika, ki v poglavju\
  \ zanemarjanje mladoletne osebe in surovo ravnanje dolo\u010Da, da se star\u0161\
  e, skrbnika, rejnika ali drugo osebo, ki hudo kr\u0161i svoje dol\u017Enosti do\
  \ mladoletne osebe, kaznuje z zaporom do treh let. V istem \u010Dlenu zakon tudi\
  \ dolo\u010Da, da se star\u0161e, skrbnika, rejnika ali drugo osebo, ki z mladoletno\
  \ osebo surovo ravna ali jo trpin\u010Di, kaznuje z zaporom do petih let. Velik\
  \ korak za bolj\u0161o celostno za\u0161\u010Dito dobrobiti otrok predstavlja tudi\
  \ novela Zakona o prepre\u010Devanju nasilja v dru\u017Eini iz 2016, ki prepoveduje\
  \ telesno kaznovanja otrok, ki ga opredeljuje kot vsako fizi\u010Dno, kruto ali\
  \ poni\u017Eujo\u010De kaznovanje otrok, kot nasilje nad otroki pa je opredeljeno\
  \ tudi vsako dejanje, namenjeno kaznovanju otrok, ki ima elemente fizi\u010Dnega,\
  \ psihi\u010Dnega ali spolnega nasilja ali zanemarjanja kot vzgojne metode. Kot\
  \ nasilje nad otroki se pojmuje tudi, ko je otrok pri\u010Da nasilnemu dejanju.\
  \ Tudi Dru\u017Einski zakonik je celovito prevetril sistem za\u0161\u010Dite otrokovih\
  \ koristi. Opredelil je tudi, da so koristi otroka poglavitna skrb star\u0161ev,\
  \ dr\u017Eava pa jim nudi razli\u010Dne oblike pomo\u010D pri izvajanju njihove\
  \ star\u0161evske odgovornosti kot tudi prepove izvajanje posameznih upravi\u010D\
  enj iz star\u0161evske skrbi, ko je otrok ogro\u017Een in njegova korist ni dovolj\
  \ zavarovana.\nPoleg represivnih ukrepov je zelo pomembno krepiti mehke ukrepe prepre\u010D\
  evanja nasilja nad otroki. Tu so pri senzibilizaciji splo\u0161ne in strokovne javnosti\
  \ zelo pomembni projekti in akcije ozave\u0161\u010Danja o oblikah nasilja v dru\u017E\
  ini ter izobra\u017Eevanja o pozitivnem star\u0161evstvu in krepitve star\u0161\
  evskih kompetenc, ki jih dr\u017Eava redno sofinancira. Ministrstva v zadnjih letih\
  \ tako preko specializiranih programov, izobra\u017Eevanj in kampanj veliko pozornost\
  \ namenjajo prav ozave\u0161\u010Danju o pomenu ni\u010Delne tolerance do nasilja\
  \ vseh vrst, s strani Ministrstvo za delo, dru\u017Eino, socialne zadeve in enake\
  \ mo\u017Enosti pa so sofinancirani tudi \u0161tevilni, za uporabnike brezpla\u010D\
  ni programi v podporo dru\u017Eini ter programi psihosocialne pomo\u010Di, ki\_\
  so namenjeni izbolj\u0161anju medsebojnih odnosov in zmanj\u0161evanju \u010Dustvenih\
  \ stisk otrok, mladostnikov, mladostnic oziroma njihovih dru\u017Ein. Vsebine teh\
  \ programov so namenjene u\u010Denju u\u010Dinkovite komunikacije, izbolj\u0161\
  anja odnosov in pozitivne navezanosti v dru\u017Eini, izbolj\u0161anju socialnih\
  \ kompetenc otrok, mladostnic in mladostnikov, izbolj\u0161anje sposobnosti obvladovanja\
  \ \u010Dustev, gradnje pozitivne samopodobe, preventivno u\u010Denje re\u0161evanja\
  \ raznovrstnih problemov, preventivno zmanj\u0161evanje vedenjskih in \u010Dustvenih\
  \ te\u017Eav, zmanj\u0161anja \u010Dustvenih stisk, ipd. Nenazadnje pa je krepitev\
  \ star\u0161evskih kompetenc in ve\u0161\u010Din komunikacije tudi eden od ciljev\
  \ Resolucije o nacionalnem programu du\u0161evnega zdravja 2018-2028, v okviru katere\
  \ Slovenija zagotavlja tudi treninge star\u0161evstva in otrok, ki dokazano izbolj\u0161\
  ujejo star\u0161evske kompetence in pozitivno dolgoro\u010Dno vplivajo na du\u0161\
  evno zdravje in dobrobit otrok. Tudi v sklopu implementacije Dru\u017Einskega zakonika\
  \ je v prihodnje predvideno medresorsko zagotavljanje podpornih mre\u017E storitev,\
  \ predvidenih v sklopu na\u010Drta pomo\u010Di dru\u017Eini in otroku, kot je denimo\
  \ program dru\u017Einske terapije, psihiatri\u010Dno zdravljenje, zdravljenje odvisnosti\
  \ od alkohola ali nedovoljenih drog ter druge zdravstvene, izobra\u017Eevalne in\
  \ psihosocialne programe. Ukrepi za ozave\u0161\u010Danje star\u0161ev in \u0161\
  ir\u0161e javnosti za zdrav in celosten razvoj otroka od njegovih najzgodnej\u0161\
  ih dni pa bodo ume\u0161\u010Deni tudi v Operativni program v novi finan\u010Dni\
  \ perspektivi za obdobje 2021-2027.\nPristojna ministrstva in in\u0161titucije bomo\
  \ \u0161e naprej podpirali raziskave in dejavnosti, s pomo\u010Djo katerih bomo\
  \ ozavestili strokovno in lai\u010Dno javnost o nujnosti poznavanja razvojne psihologije\
  \ otroka za njegov zdrav in celosten razvoj. Trenutno je v pripravi Resolucija o\
  \ nacionalnem programu prepre\u010Devanja nasilja v dru\u017Eini in nasilja nad\
  \ \u017Eenskami za obdobje 2020\u20132025, ki bo \u0161e bolj usmerjena v medsektorsko\
  \ sodelovanje razli\u010Dnih in\u0161titucij, pristojnih za obravnavo nasilja v\
  \ dru\u017Eini in nasilja nad otroki. Njen namen bo med drugim prepoznati klju\u010D\
  na podro\u010Dja, pri katerih so zaznane pomanjkljivosti oziroma slab\u0161e delovanje\
  \ na podro\u010Dju prepre\u010Devanja nasilja nad otroki ter opredeliti cilje in\
  \ ukrepe za njihovo izbolj\u0161anje."
response date: 2020-07-14
response due date: null
sent date: 2020-05-25
title: "Kaznivo izjokavanje dojen\u010Dkov"
upvotes: 32
url: https://predlagam.vladi.si/predlog/11678
